wickkiey/tamil-wikipedia-chunked huggingface dataset:
# ஓல்ம்கியுசுடைட்டு

**ஓல்ம்கியுசுடைட்டு** (*Holmquistite*) என்பது Li<sub>2</sub>(Mg,Fe<sup>2+</sup>)<sub>3</sub>Al<sub>2</sub>Si<sub>8</sub>O<sub>22</sub>(OH)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். இலித்தியம் மக்னீசியம் அலுமினியம் இனோசிலிக்கேட்டு கனிமம் என்று இக்கனிமம் வகைப்படுத்தப்படுகிறது. நேர்ச்சாய்சதுரப் படிக அமைப்பில் 10 செமீ (3.9 அங்குலம்) வரை பட்டகப் படிகங்களாக அல்லது பாரிய திரட்சியாக இது படிகமாக்குகிறது. மோவின் கடினத்தன்மை அளவுகோலில் ஓல்ம்கியுசுடைட்டு கனிமத்தின் கடினத்தன்மை மதிப்பு 5–6 ஆகும். இதன் ஒப்படர்த்தி 2.95 முதல் 3.13 வரை ஆகவும் உள்ளது.  
கருப்பு, அடர் ஊதா நிறத்தில் இருந்து வெளிர் நீலம் வரை நிறத்தில் மாறுபடுகிறது.  
இலித்தியம் நிறைந்த பெக்மாடைட்டு பாறைகளின் விளிம்புகளில் உருமாறிய பாறைகளின் இடப்பெயர்ச்சியால் ஓல்ம்கியுசுடைட்டு கனிமம் தோன்றுகிறது.  
பன்னாட்டு கனிமவியல் சங்கம் ஓல்ம்கியுசுடைட்டு கனிமத்தை Hlm என்ற குறியீட்டால் அடையாளப்படுத்துகிறது.  
இது முதன்முதலில் 1913 ஆம் ஆண்டில் சுவீடனின் சுடாக்கோமுக்கு அருகிலுள்ள உட்டோவில் கண்டுபிடிக்கப்பட்டது. சுவீடிய பாறையியல் அறிஞர் பெர் இயோகன் ஓல்ம்கியுவிசுட்டு (1866-1946) நினைவாக கனிமத்திற்கு ஓல்ம்கியுசுடைட்டு என்று பெயரிடப்பட்டது.
# சிடில்ப்னோமெலேன்

**சிடில்ப்னோமெலேன்** (*Stilpnomelane*) என்பது K(Fe<sup>2+</sup>,Mg,Fe<sup>3+</sup>)<sub>8</sub>(Si,Al)<sub>12</sub>(O,OH)<sub>27</sub>·n(H<sub>2</sub>O) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். பைலோசிலிக்கேட்டு கனிமம் என்று இக்கனிமம் வகைப்படுத்தப்படுகிறது. என்ற குறியீட்டால் அடையாளப்படுத்துகிறது.  
சிடில்ப்னோமெலேன் கட்டுப்பட்ட இரும்பு அமைப்புகளுடன் தொடர்புடையது. இது புளூசிசுட்டு மற்றும் கிரீன்சிசுட்டு பாறை முகங்களுடன் தொடர்புடைய ஒரு உருமாற்ற கனிமமாகும்.  
இது முதன்முதலில் 1827 ஆம் ஆண்டில் செக் குடியரசின் மொராவியவில் கண்டறியப்பட்டது. ஒளிரும் கருப்பு என்ற பொருள் கொண்ட கிரேக்கச் சொல்லில் இருந்து கனிமத்தின் பெயர் பெறப்பட்டுள்ளது.
# சிடேசைட்டு

**சிடேசைட்டு** (*Steacyite*) என்பது Kமாறி(Ca,Na)<sub>2</sub>(Th,U)Si<sub>8</sub>O<sub>20</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். தோரியத்தையும் யுரேனியத்தையும் கொண்டுள்ள ஓர் ஒருங்கிணைவு சிலிக்கேட்டு கனிமமாக இது வகைப்படுத்தப்படுகிறது. சிறிய பழுப்பு அல்லது மஞ்சள் பச்சை படிகங்களாக சிடேசைட்டு உருவாக்குகிறது. பெரும்பாலும் சிலுவை இரட்டை படிகங்களாக காணப்படுகிறது. கதிரியக்கப் பண்பைக் கொண்டுள்ளது. 1982 ஆம் ஆண்டில் கியூபெக்கில் உள்ள செயிண்ட் இலேர் மலையில் கண்டுபிடிக்கப்பட்டது. கனிமவியலாளர் அரோல்ட் ராபர்ட் சிடேசி (1923-2012) நினைவாக கனிமத்திற்கு சிடேசைட்டு என்று பெயரிடப்பட்டது.  
பன்னாட்டு கனிமவியல் சங்கம் சிடேசைட்டு கனிமத்தை Scy என்ற குறியீட்டால் அடையாளப்படுத்துகிறது.
# நார்பெர்கைட்டு

**நார்பெர்கைட்டு** (*Norbergite*) என்பது Mg<sub>3</sub>(SiO<sub>4</sub>)(F,OH)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். இயுமைட்டு குழுவின் உறுப்பினரான இச்சேர்மம் நெசோசிலிக்கேட்டு வகை கனிமமாக வகைப்படுத்தப்படுகிறது.  
பன்னாட்டு கனிமவியல் சங்கம் நார்போரைட்டு கனிமத்தை Nrb என்ற குறியீட்டால் அடையாளப்படுத்துகிறது.  
முதன்முதலில் 1926 ஆம் ஆண்டில் சுவீடனில் உள்ள வாசுட்மேன்லாந்து மாகாணத்தில் உள்ள நார்பெர்க்கு நகராட்சியில் அமைந்துள்ள ஆசுடன்மோசு இரும்புச் சுரங்கத்தில் தோன்றியதாக விவரிக்கப்பட்டது. அதனாலேயே கனிமத்திற்கு நார்பெர்க்கைட்டு என்றும் பெயரிடப்பட்டது. புளூட்டோனிக் பாறைகள் அல்லது புளோரினை வழங்கும் பெக்மாடைட்டு பாறைகளில் ஊடுருவிய கார்பனேட் பாறைகளில் உள்ள தொடர்பு உருமாற்ற மண்டலங்களில் நார்பெர்கைட்டு தோன்றுகிறது. தோலமைட்டு, கால்சைட்டு, திரெமோலைட்டு, கிராசுலார், வொல்லசுட்டோனைட்டு, பார்சுடரைட்டு, மாண்டிசெல்லைட்டு, கசுபிடின், புளோபோரைட்டு, உலுத்விகைட்டு, புளோரைட்டு மற்றும் புளோகோபைட்டு ஆகிய கனிமங்களுடன் சேர்ந்து காணப்படுகிறது.
# இராணுவ அஞ்சல் சேவை (இந்தியா)

**இந்திய இராணுவ அஞ்சல் சேவை** (APS), இந்திய அரசின் அஞ்சல் துறையால் இயக்கப்படும் அமைப்பாகும். இராணுவ அஞ்சல் சேவையின் முதன்மைப் பணி, பாதுகாப்புப் படைகளில் நிலைநிறுத்தப்பட்டுள்ள அமைப்புகள்/பிரிவுகள்/துருப்புக்கள் தொடர்பான முகவரியின் பாதுகாப்பு வடிவத்தை உறுதிப்படுத்துவது மற்றும் இந்தியாவிலும், வெளிநாட்டிலும் உள்ள இராணுவ முகாம்களுக்கு இடையே இராணுவ அஞ்சல் சேவையை மேற்கொள்வதாகும்.  
சில சமயங்களில் போர் மண்டலத்தில் உள்ள இந்திய ராணுவ வீரர்கள் தங்கள் சொந்த நாடு/ சொந்த ஊருக்கு இலவசமாக கடிதங்களை அனுப்பலாம். இராணுவ அஞ்சல் சேவைக்கான அதிகாரிகள் அஞ்சல் துறையிலிருந்து நியமிக்கப்படுகிறார்கள். இராணுவ தபால் சேவையில் மட்டுமே சிவில் சேவை அதிகாரிகளை ஆயுதப் படைகளில் பணியாற்றுவார்கள்.
# இராணுவ அஞ்சல் சேவை (இந்தியா)

## செயல்பாடுகள்

இராணுவ அஞ்சல் சேவை, இந்திய ராணுவம், இந்திய கடற்படை, இந்திய விமானப்படை மற்றும் துணை ராணுவப் படை வீரர்களுக்கு 358 கள அஞ்சல் அலுவலகங்கள் மூலம் அஞ்சல் வசதிகள், வரைவோலைஅனுப்புதல், பணம் அனுப்பும் சேவைகள், செய்திப் பத்திரிக்கைகள், நிரந்தர ஆதார் பதிவு மைய வசதி ஆகியவற்றை வழங்குகிறது.வெளிநாடுகளில் ஐக்கிய நாடுகளின் அமைதி காக்கும் படைகளுடன் நிறுத்தப்பட்டுள்ள இந்திய துருப்புக்களுக்கு அஞ்சல் சேவை வழங்குகிறது.
# இராணுவ அஞ்சல் சேவை (இந்தியா)

## நிறுவன அமைப்பு

இராணுவ தபால் சேவையின் தலைமை இயக்குநராக மேஜர் ஜெனரல் தரத்தில் உள்ள அதிகாரி உள்ளார். அவருக்கு உதவியாக துணை தலைமை இயக்குநர் பதவியில் பிரிகேடியர் தரத்தில் உள்ள அதிகாரி உள்ளார். தில்லி மற்றும் கொல்கத்தாவில் இரண்டு முதன்மை மத்திய தபால் நிலையங்களும் மற்றும் நாக்பூரில் உள்ள அஞ்சல் சேவை நிலையங்களுக்கு *கர்னல்* தரத்திலான அதிகாரிகள் தலைமையில் செயல்படுகிறது. எட்டு வடகிழக்கு மாநிலங்கள், மேற்கு வங்காளம் மற்றும் அந்தமான் மற்றும் நிக்கோபார் தீவுகளில் உள்ள அனைத்து அமைப்புகளையும் 96 FPOகளின் வலையமைப்பின் மூலம் உள்ளடக்கியது. 56 APO அதன் 262 FPOகளின் வலையமைப்பின் மூலம் நாட்டின் மற்ற பகுதிகளை உள்ளடக்கியது.
# கோலாலம்பூர் மாநகர மையம்

**கோலாலம்பூர் மாநகர மையம்** அல்லது **கேஎல்சிசி** (மலாய்: *Pusat Bandar Kuala Lumpur*; ஆங்கிலம்: Kuala Lumpur City Centre; (**KLCC**) சீனம்:吉隆坡城中城) என்பது மலேசியா, கோலாலம்பூரில் உள்ள கேஎல்சிசி வணிகப் பூங்காவைச் சுற்றியுள்ள பல்நோக்கு வளர்ச்சிப் பகுதி ஆகும்.  
கேஎல்சிசி பல்நோக்கு வளர்ச்சிப் பகுதிக்கு அருகிலுள்ள கட்டமைப்புகளிலும் கேஎல்சிசி எனும் சொல் பரவலாகப் பயன்படுத்தப்படுகிறது. 100 ஏக்கர் நிலப்பரப்பில் ஒரு நகரத்திற்குள் ஒரு நகரமாக இந்தப் பகுதி வடிவமைக்கப்பட்டுள்ளது.
# கோலாலம்பூர் மாநகர மையம்

## பொது

உலகின் மிக உயரமான பெட்ரோனாஸ் இரட்டைக் கோபுரங்கள்; உலகின் நான்காவது உயரமான தங்கும் விடுதி; ஒரு வணிக வளாகம்; பல்வேறான அலுவலகக் கட்டிடங்கள் மற்றும் பல தங்கும் விடுதிகள் இந்த மையத்தில் உள்ளன.  
இப்பகுதியில் ஒரு பொது பூங்கா மற்றும் ஒரு பெரிய பள்ளிவாசல் கட்டப்பட்டுள்ளது; மற்றும் இவை பொதுமக்கள் அனைவருக்கும் திறக்கப்பட்டுள்ளது.
# கோலாலம்பூர் மாநகர மையம்

## பொது

### கேஎல்சிசி குளிர்ச்சியகம்

கேஎல்சிசி மையப் பகுதிக்குள் உள்ள அனைத்துப் பகுதிகளும் போது குளிரூட்டல் சாதனங்கள் மூலம் குளிர்விக்கப்படுகின்றன. குளிரூட்டல் சாதனங்கள் கொண்ட மையத்திற்கு கேஎல்சிசி குளிர்ச்சியகம் *(District Cooling)* என பெயர் வழங்கப்பட்டு உள்ளது. குளிர்ச்சியகம் லாட் 40 *(Lot 40)* எனும் வணிக மைத்தில் அமைந்துள்ளது. இது எரிவாயு மூலம் இயங்கும் 30,000 டன் விசையாழியால் குளிர்ந்த நீர்க்காற்றை வழங்குகிறது.  
பெட்ரோனாஸ் சொத்து முதலீட்டுப் பிரிவான கேஎல்சிசி குழும நிறுவனங்களின் கேஎல்சிசி சொத்து நிறுவனத்தின் *(KLCC Property Holdings Berhad )* மூலம் முழு வளாகமும் உருவாக்கப்பட்டது.
# Module:Location map/data/India Kanyakumari

return {
name = 'Kanyakumari',
top = 8.5789,
bottom = 8.0777,
= 77.0964,
= 77.5878,
image = 'India Tamil Nadu Kanyakumari map.jpg',
image1 = 'Kanyakumari in Tamil Nadu (India).svg'
}
# எர்பியம் சேர்மங்கள்

**எர்பியம் சேர்மங்கள்** (*Erbium compounds*) எர்பியம் தனிமம் இடம்பெற்றுள்ள அனைத்து வேதிச் சேர்மங்களையும் குறிக்கும். இந்த சேர்மங்களில் பொதுவாக +3 என்ற ஆக்சிசனேற்ற நிலையில் எர்பியம் ஆதிக்கம் செலுத்துகிறது. இருப்பினும் +2, +1 மற்றும் 0 என்ற ஆக்சிசனேற்ற நிலை சேர்மங்களும் பதிவாகியுள்ளன.
# எர்பியம் சேர்மங்கள்

## ஆக்சைடுகள்

:  
எர்பியா என்று அழைக்கப்படும் எர்பியம்(III) ஆக்சைடு மட்டுமே எர்பியத்தின் ஒரே ஆக்சைடு ஆகும். 1843 ஆம் ஆண்டில் காரல் குசுதாஃப் மொசாண்டர் என்பவரால் முதலில் தனிமைப்படுத்தப்பட்டது. முதன்முதலில் 1905 ஆம் ஆண்டு சியார்ச்சசு அர்பைன் மற்றும் சார்லசு இயேம்சு ஆகியோரால் தூய வடிவில் பெறப்பட்டது. எர்பியாவானது பிக்சுபைட்டு மையக்கருத்தை ஒத்த கனசதுர அமைப்பைக் கொண்டுள்ளது. Er<sup>3+</sup> மையங்கள் எண்முகங்களாக உள்ளன. எர்பியம் உலோகத்தை எரிப்பதன் மூலம் எர்பியம் ஆக்சைடு உருவாக்கம் செய்யப்படுகிறது. எர்பியம் ஆக்சைடு நீரில் கரையாது ஆனால் கனிம அமிலங்களில் கரையும்.
# எர்பியம் சேர்மங்கள்

## ஆலைடுகள்

எர்பியம்(III) புளோரைடு என்பது இளஞ்சிவப்பு நிற தூள் ஆகும். இது எர்பியம்(III) நைட்ரேட்டு மற்றும் அமோனியம் புளோரைடை வினைபுரியச் செய்வதன் மூலம் தயாரிக்கப்படுகிறது. அகச்சிவப்பு ஒளி-கடத்தும் பொருட்கள் தயாரிக்கவும் காணொளி சமிக்ஞையை உயர் தெளிவுத்திறனுக்கு மாற்றியமைக்கும் ஒளிரும் பொருட்களை உருவாக்க இது பயன்படுத்தப்படுகிறது. எர்பியம்(III) குளோரைடு என்பது ஊதா நிறச் சேர்மமாகும். எர்பியம்(III) ஆக்சைடு சேர்மத்துடன் அமோனியம் குளோரைடைச் சேர்த்து சூடுபடுத்தி ([NH<sub>4</sub>]<sub>2</sub>ErCl<sub>5</sub>) சேர்மத்தை உருவாக்கி பின்னர் இவ்விளை பொருளை 350-400 பாகை செல்சியசு வெப்பநிலையில் வெற்றிடத்தில் சூடாக்கப்பட்டு இது தயாரிக்கப்படுகிறது. AlCl<sub>3</sub> கட்டமைப்பில் C2/m இடக்குழுவில் ஒற்றைச்சரிவச்சுப் படிகங்களை இது உருவாக்குகிறது. எர்பியம்(III) குளோரைடு அறுநீரேற்றும் P2/n (P2/c) - C42h. என்ற இடக்குழுவில் ஒற்றைச்சரிவச்சுப் படிக அமைப்பில் உருவாகிறது. இந்த சேர்மத்தில் எர்பியம் எண்முக ஒருங்கிணைப்பில் உள்ளது. [Er(H<sub>2</sub>O)<sub>6</sub>Cl<sub>2</sub>]<sup>+</sup> நேர்மின் அயனி Cl<sup>−</sup> அயனியுடன் சேர்ந்து கட்டமைப்பை நிறைவு செய்கிறது.  
எர்பியம்(III) புரோமைடு ஓர் ஊதா நிறத் திடப்பொருள் ஆகும். மற்ற உலோக புரோமைடு சேர்மங்களைப் போலவே, இதுவும் நீர் சுத்திகரிப்பு, இரசாயன பகுப்பாய்வு மற்றும் சில படிக வளர்ச்சி பயன்பாடுகளுக்கு பயன்படுத்தப்படுகிறது. எர்பியம்(III) அயோடைடு
# எர்பியம் சேர்மங்கள்

## போரைடுகள்

எர்பியம் டெட்ராபோரைடு என்பது எர்பியத்தின் போரைடு ஆகும். கடினமான இச்சேர்மம் உயர் கொதிநிலையைக் கொண்டுள்ளது. குறைக்கடத்திகள், எரிவாயு விசையாழிகளின் கத்திகள் மற்றும் இராக்கெட் இயந்திரங்களின் முனைகளில் பயன்படுத்தப்படுகிறது. எர்பியத்தின் மற்றொரு போரைடு எர்பியம் அறுபோரைடு ஆகும். இது கால்சியம் அறுபோரைடின் கட்டமைப்பில் உள்ளது. இலந்தனம் அறுபோரைடு, சமாரியம் அறு போரைடு மற்றும் சீரியம் அறுபோரைடு உள்ளிட்ட மற்ற அனைத்து அருமண் அறுபோரைடு சேர்மங்களுடனும் சம கட்டமைப்பு கொண்டதாக உள்ளது.
# எர்பியம் சேர்மங்கள்

## பிற சேர்மங்கள்

எர்பியம்(III) ஐதராக்சைடு என்பது ஓர் இளஞ்சிவப்பு நிற திடப்பொருளாகும். உயர்ந்த வெப்பநிலையில் ErO(OH) ஆக சிதைகிறது. பின்னர் மேலும் வெப்பப்படுத்தினால் எர்பியம்(III) ஆக்சைடு ஆக உருவாகும். எர்பியம்(III) பாசுபைடும் (ErP ) இளஞ்சிவப்பு நிற திண்மமாகும். எர்பியமும் பாசுபரசும் நேரடியாக வினைபுரிவதால் இச்சேர்மம் உண்டாகிறது. Fm3m என்ற இடக்குழுவில் கனசதுரப் படிகங்களாக எர்பியம்(III) பாசுபைடு உருவாகிறது. எர்பியம்(III) நைட்ரேட்டு (Er(NO<sub>3</sub>)<sub>3</sub> இளஞ்சிவப்பு படிகங்களாக உருவாகிறது. இது தண்ணீரில் எளிதில் கரையும். படிக நீரேற்றுகளை உருவாக்கும். எர்பியம்(III) அசிடேட்டும் ஒரு இலேசான இளஞ்சிவப்பு திடப்பொருளாகும், இது சில ஒளியியல் பொருட்களை தயாரிக்கப் பயன்படுகிறது. . எர்பியம்(III) அசிடேட்டின் டெட்ரா ஐதரேட்டு 90 °செல்சியசு வெப்பநிலையில் சிதைந்து, தேவையான நீரிலியை அளிக்கிறது.  
: Er(CH<sub>3</sub>COO)<sub>3</sub>·4H<sub>2</sub>O → Er(CH<sub>3</sub>COO)<sub>3</sub> + 4 H<sub>2</sub>O  
தொடர்ந்து 310&nbsp;°செல்சியசு வெப்பநிலை வரை சூடாக்கினால் கீட்டீன் உருவாகும்:  
: Er(CH<sub>3</sub>COO)<sub>3</sub> → Er(OH)(CH<sub>3</sub>COO)<sub>2</sub> + CH<sub>2</sub>=C=O  
350&nbsp;° செல்சியசு வெப்பநிலையில் Er(OH)(CH<sub>3</sub>COO)<sub>2</sub> அசிட்டிக் அமிலத்தை இழந்து ErOCH<sub>3</sub>COO சேர்மத்தையும் 390 பாகை செல்சியசு வெப்பநிலையில் Er<sub>2</sub>O<sub>2</sub>CO<sub>3</sub> என்ற சேர்மத்தையும் இறுதியாக 590 பாகை செல்சியசு வெப்பநிலையில் Er<sub>2</sub>O<sub>3</sub>]] சேர்மத்தையும் கொடுக்கிறது.
# எர்பியம் சேர்மங்கள்

## கரிம எர்பியம் சேர்மங்கள்

கரிமயெர்பியம் சேர்மங்கள் மற்ற இலந்தனைடுகளுடன் மிகவும் ஒத்திருக்கின்றன. ஏனெனில் அவை அனைத்தும் π பின்னிணைப்புக்கு உட்படுத்த இயலாமையைப் பகிர்ந்து கொள்கின்றன. இதனால் அவை பெரும்பாலும் அயனி வளையபெண்டாடையீணைடுகளுடன் (இலந்தனத்துடன் கூடிய சமகட்டமைப்பு) மற்றும் σ-பிணைக்கப்பட்ட எளிய ஆல்க்கைல்கள் மற்றும் அரைல்கள் ஆகியவற்றுடன் கட்டுப்படுத்தப்படுகின்றன. இவற்றில் சில பல்லுருவத்தோற்றத்தோடும் இருக்கலாம்.
# செத்தியாவங்சா எல்ஆர்டி நிலையம்

**செத்தியாவங்சா எல்ஆர்டி நிலையம்** (ஆங்கிலம்: *Setiawangsa LRT Station*; மலாய்: *Stesen LRT Setiawangsa*; சீனம்: 斯迪亚旺沙) என்பது மலேசியா, கோலாலம்பூர், அம்பாங் பகுதியில் கிளானா ஜெயா வழித்தடத்தில் அமைந்துள்ள ஓர் இலகுரக விரைவுப் போக்குவரத்து *(LRT)* நிலையமாகும். இந்த வழித்தடம் முன்பு புத்ரா வழித்தடம் என்று அழைக்கப்பட்டது.  
இந்த நிலையம் சூன் 1, 1999 அன்று திறக்கப்பட்டது; மற்றும் அருகில் உள்ள செத்தியா வங்சா குடியிருப்பின் பெயரில் இந்த நிலையத்திற்கும் பெயரிடப்பட்டது. இந்த நிலையம் செத்தியா வங்சா மற்றும் அம்பாங் புறநகர்ப் பகுதிகளுக்கு இடையில் அமைந்துள்ளது.
# செத்தியாவங்சா எல்ஆர்டி நிலையம்

## பொது

மஸ்ஜித் ஜமெயிக் எல்ஆர்டி நிலையம் தொடங்கி புத்ரா அயிட்ஸ் எல்ஆர்டி நிலையம் வரையிலான 12 இலகு விரைவுப் போக்குவரத்து நிலையங்களை உள்ளடக்கிய இரண்டாவது கட்டமைப்புப் பிரிவின் ஒரு பகுதியாக 1 சூன் 1999 அன்று இந்த நிலையம் திறக்கப்பட்டது.  
இந்த நிலையம் புதிய எம்ஆர்டி நிலையத்திற்கான நிர்மாணத்தில் உள்ளது; மற்றும் சுற்று வழித்தடத்தின் எதிர்காலப் பரிமாற்று நிலையமாகச் சேவை செய்யவும் திட்டமிடப்பட்டுள்ளது. 2028-ஆம் ஆண்டில் புதிய எம்ஆர்டி நிலையம் திறக்கப்படலாம் என எதிர்ப்பார்க்கப் படுகிறது.
# செத்தியாவங்சா எல்ஆர்டி நிலையம்

## அமைவு

இந்த நிலையம் மூன்று அடுக்குகளைக் கொண்ட நிலையமாகும். தொடருந்துகள் வழியாக ஏறி இறங்கும் இடம் தரையிலிருந்து மேலே உள்ளது. இந்த நிலையத்தில் கிளானா ஜெயா வழித்தடத்தின் சேவைகளுக்கான மையத் தளமும் உள்ளது.  
ஓர் உயரமான நிலைய அமைப்பைக் கொண்ட செத்தியாவங்சா நிலையம் மூன்று அடுக்கு நிலைகளைக் கொண்டுள்ளது; அதாவது மூன்று அடுக்குத் தளங்களைக் கொண்டது. கீழ் அடுக்கில், சாலை மட்டத்தில் பயணிகளின் அணுகல் தளம் உள்ளது; மற்றும் இரண்டு உயர் அடுக்கு நிலைகளில் கடப்புச் சீட்டு, சிற்றுண்ண்டிச் சாலைகள் உள்ளன.
# செத்தியாவங்சா எல்ஆர்டி நிலையம்

## அமைவு

### மாற்றுத் திறனாளிகளுக்கான சேவை

அனைத்து அடுக்குகளிலும் படிக்கட்டுகள், மின்படிக்கட்டுகள் மற்றும் மாற்றுத் திறனாளிகளுக்கான சுமை தூக்கிகள் உள்ளன. அத்துடன் இரு திசைகளின் வழியாகப் பயணிக்கும் தொடருந்துகளுக்கு என தனிப்பட்ட ஒரு தீவு நடைமேடையையும் இந்த நிலையம் பயன்படுத்துகிறது.  
நவீன முறையிலான மழை வெயில் தடுப்பு கூரைகளால் இந்த நிலையம் கட்டப்பட்டு உள்ளது.
# செத்தியாவங்சா எல்ஆர்டி நிலையம்

## பேருந்து சேவைகள்

| <> | செத்தியாவங்சா எல்ஆர்டி நிலையம் - தாமான் செத்தியாவங்சா |  |
| --- | --- | --- |
| <> | டத்தோ கிராமாட் எல்ஆர்டி நிலையம் - சுற்றுவழி | } |
# விக்கிப்பீடியா:Statistics/weekly/3-Nov-2024
# ஆட்டம் (மலையாளத் திரைப்படம்)

***ஆட்டம்*** (பொருள்: நாடகம், *Aattam*) என்பது 2023 ஆம் ஆண்டு வெளியான இந்திய மலையாள மொழி பரபரப்பூட்டும் திரைப்படம் ஆகும். இதை ஆனந்த் ஏகர்ஷி எழுதி இயக்கியுள்ளார். இப்படத்தை ஜாய் மூவி புரொடகசன்ஸ் சார்பில் அஜித் ஜாய் தயாரித்தார்.  
இந்த திரைப்படம் லாஸ் ஏஞ்சல்ஸ் இந்திய திரைப்பட விழாவில் 2023 ஆம் ஆண்டிற்கான கிராண்ட் ஜூரி விருதைப் பெற்றது, கோவாவில் நடைபெற்ற 54வது சர்வதேச திரைப்பட விழாவில் தொடக்கத் திரைப்படமாகத் தேர்ந்தெடுக்கப்பட்டது. மேலும் சிறந்த திரைப்படத்திற்கான 70வாவது தேசிய திரைப்பட விருதைப் பெற்றது.
# ஆட்டம் (மலையாளத் திரைப்படம்)

## கதை

*ஹயவதனா* என்ற நாடகத்தில் ஒரு நாடகக் குழுவினர் நடிக்கின்றனர். அந்த நாடகத்தைக் காணவந்த இருவர், அக்குழுவினரை தங்கள் இல்லத்துக்கு விருந்துக்கு அழைக்கின்றனர். விருந்துக்குப் பிறகு நாடகக் குழுவினர் அதே வீட்டில் தங்குகின்றனர். குழுவில் உள்ள 12 பேரில் ஒரே பெண் அஞ்சலி மட்டுமே. அந்த இரவில் பன்னிரண்டு பேரில் ஒருவர் அந்தப் பெண்ணிடம் தவறாக நடந்து கொள்கிறார். அக்குழுவில் அண்மையில் இணைந்த திரைப்பட நடிகர் ஹரி மீது அக்குற்றம் குறித்த சந்தேக நிழல் படர்கிறது. எனவே அவனைக் குழுவைவிட்டு நீக்குவது குறித்து மற்ற 11 ஆண்களும் கலந்துரையாடுகின்றனர். அவனை வெளியேற்றுவது குறித்து ஒருமித்த கருத்து எட்டப்பட முயல்கையில், அந்த முடிவை எடுக்க வேண்டாம் என்றும் அந்த தண்டனை அவசியமா என்று ஒருசிலருடைய கேள்வியாகிறது. அது எப்படி பெரும்பான்மையினரின் கேள்வியாக மாறுகிறது என்பதே கதைப் போக்காக உள்ளது.
# ஆட்டம் (மலையாளத் திரைப்படம்)

## வெளியீடு

லாஸ் ஏஞ்சல்ஸ் இந்திய திரைப்பட விழா, இந்திய சர்வதேச திரைப்பட விழா, கேரள சர்வதேச திரைப்பட விழா, ஆகிய விழாக்களில் திரையிடப்பட்டு பார்வையாளர்களிடமும், விமர்சகர்களிடமிருந்தும் பாராட்டைப் பெற *ஆட்டம்* 5 சனவரி 2024 அன்று திரையரங்குகளில் வெளியிடப்பட்டது.
# ஆட்டம் (மலையாளத் திரைப்படம்)

## பாராட்டுகள்

| 2024 | 70வது தேசிய திரைப்பட விருதுகள் | சிறந்த திரைப்படம் | ஆனந்த் ஏகர்ஷி |
| --- | --- | --- | --- |
| சிறந்த படத்தொகுப்பு | மகேஷ் புவனேந்த் |  |  |
| சிறந்த திரைக்கதை | ஆனந்த் ஏகர்ஷி |  |  |
| 2023 | கேரள திரைப்பட விமர்சகர்கள் சங்க விருதுகள் | சிறந்த படம் | ஆனந்த் ஏகர்ஷி |
| சிறந்த துணை நடிகர் | கலாபவன் ஷாஜோன் |  |  |
| சிறந்த நடிகை | ஜரின் ஷிஹாப் | } |  |
# மதுராப்பூர் மக்களவைத் தொகுதி

**மதுராப்பூர் மக்களவைத் தொகுதி** (*Mathurapur Lok Sabha constituency*) என்பது இந்தியாவின் 543 நாடாளுமன்ற மக்களவைத் தொகுதிகளில் ஒன்றாகும். இந்தத் தொகுதி மேற்கு வங்காளத்தின் மதுராப்பூரை மையமாகக் கொண்டுள்ளது. இத்தொகுதியின் எண் 20. மதுராபூர் மக்களவைத் தொகுதியின் கீழ் ஏழு சட்டமன்றத் தொகுதிகள் தெற்கு 24 பர்கனா மாவட்டத்தில் உள்ளன. இந்த இடம் பட்டியல் சாதியினருக்கு ஒதுக்கப்பட்டுள்ளது.
# மதுராப்பூர் மக்களவைத் தொகுதி

## சட்டப்பேரவை பிரிவுகள்

மேற்கு வங்கத்தில் உள்ள தொகுதிகளின் எல்லை நிர்ணயம் தொடர்பாக எல்லை நிர்ணய ஆணையத்தின் உத்தரவின் படி, மதுராப்பூர் மக்களவைத் தொகுதி 2009 முதல் பின்வரும் சட்டமன்றப் பிரிவுகளைக் கொண்டுள்ளதுஃ
| 130 | பத்தர்பிரதிம | தெற்கு 24 பர்கனா | அஇதிகா | சமீர் குமார் ஜானா |
| --- | --- | --- | --- | --- |
| 131 | காக்ட்விப் | அஇதிகா | மந்துராம் பக்கிரா |  |
| 132 | சாகர் | அஇதிகா | பங்கிம் சந்திர அசுரா |  |
| 133 | குல்பி | அஇதிகா | ஜோகராஞ்சன் கால்டர் |  |
| 134 | ராய்ட்கி | அஇதிகா | அலோக் ஜல்தாடா |  |
| 135 | மந்திர்பஜார் (ப.இ.) | அஇதிகா | ஜாய்தேப் கால்டர் |  |
| 142 | மக்ராகத் பசிம் | அஇதிகா | கியாசுதீன் மொல்லா | } |
# மதுராப்பூர் மக்களவைத் தொகுதி

## நாடாளுமன்ற உறுப்பினர்கள்

| மூன்றாவது | 1962-1967 | பூர்னேந்து சேகர் நாசுகர் | இந்திய தேசிய காங்கிரசு |
| --- | --- | --- | --- |
| நான்காவது | 1967-1971 | கன்சாரி கல்தர் | இந்தியப் பொதுவுடமைக் கட்சி |
| ஐந்தாவது | 1971-1977 | மதுர்ஜியா கல்தார் |  |
| ஆறாவது | 1977-1980 | முகுந்த ராம் மண்டல் |  |
| ஏழாவது | 1980-1984 | முகுந்த ராம் மண்டல் |  |
| எட்டாவது | 1984-1989 | மனோரஞ்சன் கல்தர் | இந்திய தேசிய காங்கிரசு |
| ஒன்பதாவது | 1989-1991 | ராதிகா ரஞ்சன் பிரமானிக் | இந்தியப் பொதுவுடமைக் கட்சி (மார்க்சிஸ்ட்) |
| பத்தாவது | 1991-1996 | ராதிகா ரஞ்சன் பிரமானிக் |  |
| பதினோராவது | 1996-1998 | ராதிகா ரஞ்சன் பிரமானிக் |  |
| பன்னிரண்டாம் | 1998-1999 | ராதிகா ரஞ்சன் பிரமானிக் |  |
| பதின்மூன்று | 1999-2004 | ராதிகா ரஞ்சன் பிரமானிக் |  |
| பதினான்காம் | 2004-2009 | பாசுதேப் பர்மன் |  |
| பதினைந்தாம் | 2009-2014 | சவுத்ரி மோகன் ஜடுவா | அகில இந்திய திரிணாமுல் காங்கிரசு |
| பதினாறாவது | 2014-2019 |  |  |
| பதினேழாவது | 2019-2024 | சவுத்ரி மோகன் ஜடுவா |  |
| பதினெட்டாவது | 2024-*முதல்* | பாபி கல்தர் | } |
# இலித்தியம் தயோசயனேட்டு

| Name = இலித்தியம் தயோசயனேட்டு</br>Lithium thiocyanate
| IUPACName =
| PIN =
| SystematicName =
| OtherNames =
| data page pagename =  
| ImageFile =
| ImageSize =
| ImageAlt =
| ImageName =
| ImageCaption =
| ImageFile1 =
| ImageSize1 =
| ImageAlt1 =
| ImageName1 =
| ImageCaption1 =
| ImageName3 =
| ImageFileL1 = Lithium-3D.png
| ImageSizeL1 =
| ImageAltL1 =
| ImageNameL1 =
| ImageFileR1 = Thiocyanate-3D-vdW.png
| ImageSizeR1 =
| ImageAltR1 =
| ImageNameR1 =  
| Section1 =
| Section2 =
# இலித்தியம் தயோசயனேட்டு

## பண்புகள்

இலித்தியம் தயோசயனேட்டு நீருறிஞ்சும் தன்மை கொண்டது. ஒற்றை நீரேற்று, இருநீரேற்று மற்றும் நீரிலியாக உருவாகிறது. இவை முறையே 274, 60 மற்றும் 38 பாகை செல்சியசு வெப்பநிலையில் உருகுகின்றன.
!α-LiSCN·H<sub>2</sub>O
!β-LiSCN·H<sub>2</sub>O
!LiSCN·2H<sub>2</sub>O
|-
!மோலார் நிறை (கி/மோல்)
|65.02
|83.04
|83.04
|101.05
|-
!Crystal Structure
|நேர்ச்சாய்சதுரம்
|நேர்ச்சாய்சதுரம்
|ஒற்றைச்சரிவச்சு
|நேர்ச்சாய்சதுரம்
|-
!Space Group
|*Pnma*
|*C*2/*m*
|*Pnam*
|*Pnma*
|-
!அணிக்கோவை மாறிலி a (Å)
|12.151
|15.027
|13.226
|5.721
|-
!அணிக்கோவை மாறிலி b (Å)
|3.736
|7.597
|7.062
|8.093
|-
!அணிக்கோவை மாறிலி c (Å)
|5.299
|6.707
|8.166
|9.66.9
|-
!*β*
|96.147°
|-
!ஒருங்கிணைவு எண்
|6
|4
|4
|6
|-
!கணக்கிடப்பட்ட அடர்த்தி (கி/செ.மீ<sup>3</sup>)
|1.80
|1.45
|1.45
|1.50
|}
# தாந்த் புடவை

**தாந்த் புடவை** (*Tant sari*) என்பது வங்காளத்தில் பாரம்பரியமாக நெய்யப்படும் ஒரு புடவையாகும். இது வங்காளத்தின் கிழக்குப் பகுதியில் உள்ள வங்காளப் பகுதியில் இருந்து தோன்றியது. பொதுவாக வங்காளப் பெண்களால் பயன்படுத்தப்படுகிறது. இது பருத்தி நூல்களால் நெய்யப்பட்டு அதன் இலகுவான தன்மை மற்றும் வெளிப்படைத்தன்மை ஆகியவற்றால் வேறுபடுகிறது. இது இந்திய துணைக் கண்டத்தில் வெப்பமான மற்றும் ஈரப்பதமான காலநிலைக்கு மிகவும் வசதியான புடவையாக கருதப்படுகிறது.
# தாந்த் புடவை

## வரலாறு

முகலாய சகாப்தத்தில் அரச வழிகாட்டுதலின் கீழ் தாந்த் (குறிப்பாக ஜாம்தானி மற்றும் மஸ்லின்) டாக்கா (வங்காளதேசம்) மற்றும் முர்சிதாபாத் (மேற்கு வங்காளம்) மற்றும் அதைச் சுற்றியுள்ள பகுதிகளில் பிரபலமடைந்தது. மன்செஸ்டரின் ஜவுளித் தொழிலைப் பாதுகாக்க பிரித்தானிய அரசாங்கம் இந்த கலையை அழிக்க முயன்றது. ஆனால் தாந்த் கலாச்சாரம் உயிர்வாழ முடிந்தது.  
1947ஆம் ஆண்டு இந்தியப் பிரிவினையின் போது வங்காள மாகாணம் பிரிக்கப்பட்டதால், சில நெசவாளர்கள் மேற்கு வங்காளத்திற்கு குடிபெயர்ந்து அங்கு தங்கள் கைவினைக் கலையைத் தொடர்ந்தனர். இவ்வாறு தாந்த் நெசவாளர்கள் இப்போது வங்காளத்தின் இரு பகுதிகளிலும் காணப்படுகிறார்கள்.
# தாந்த் புடவை

## நெசவு முறை

ஒரு நெசவாளர் தாந்த புடவையைத் தயாரிக்கிறார். ]]
ஆரம்பத்தில் பாரம்பரியமாக கைத்தறியில் இப்புடவையை நெசவு செய்து வந்தனர். இன்று பெரும்பாலும் விசைத்தறிகளால் நெசவு செய்யப்படுகின்றன.
# தாந்த் புடவை

## கருப்பொருள்கள் மற்றும் மையக்கருத்து

வழக்கமான தாந்த் புடவையில் பல்வேறு வகையான மலர்கள் மற்றும் பிற கலைக் கருத்தாக்கங்களைப் பயன்படுத்தி நெய்யப்படுகிறது. பிரபலமான பாரம்பரிய கருத்தாக்கங்களில் வண்டினங்கள், அரண்மனை, சந்திரன், மீன்கள், யானை, நீல வானம், நவர்த்தினங்கள், நட்சத்திரங்கள் மற்றும் பூக்கள் போன்றவை. அச்சிடப்பட்ட, கையால் வரையப்பட்ட மற்றும் பூத்தையல் செய்யப்பட்ட வடிவங்களும் இடம் பெறுகின்றன. சமீபத்தில் சூரியனின் பல்வேறு வடிவமைப்புகளுடன் நவீன கலை உள்ளிட்ட பல்வேறு கருக்கள் இந்த புடவையில் சித்தரிக்கப்படுகின்றன. தாந்த் புடவை வண்ணமயமான வடிவமைப்புடன் வருகிறது. அதன் ஓரங்கள் எளிதில் கிழிந்துவிடுவதால் தடிமனாக நெய்யப்படுகின்றன.
# தாந்த் புடவை

## முக்கியத்துவம்

சிறந்த தாந்த் ஆடைகளாக கருதப்படும் பாரம்பரிய கலையான ஜாம்தானி நெசவு யுனெஸ்கோவால் மனிதகுலத்தின் அழிந்துவரும் கலாச்சார பாரம்பரியமாக அறிவிக்கப்பட்டது  
வங்காளதேசம் மற்றும் மேற்கு வங்காளத்தின் சாதாரண வங்காள பெண்களுடன், பல முக்கிய வங்காள பெண் பிரமுகர்களும் தங்கள் வழக்கமான ஆடையாக தாந்த் புடவையை அணிய விரும்புகிறார்கள். வங்காளதேசத்தின் முன்னாள் பிரதமர் சேக் அசீனா, நாடாளுமன்ற சபாநாயகர் ஷிரின் ஷர்மின் சவுத்ரி, மேற்கு வங்க முதல்வர் மம்தா பானர்ஜி ஆகியோர் இதில் குறிப்பிடத்தக்கவர்கள்.
# தாந்த் புடவை

## இதனையும் காண்க

- ஜம்தானி புடவை
- சாந்திப்பூரி புடவை
- தங்காயில் புடவை
# பகல்காம் சட்டமன்றத் தொகுதி

**பகல்காம் சட்டமன்றத் தொகுதி** (Pahalgam Assembly constituency) என்பது இந்தியா வடக்கு சம்மு-காசுமீர் சட்டமன்றத்தில் உள்ள 90 தொகுதிகளில் ஒன்றாகும். பகல்காம், அனந்த்நாக்-ரசௌரி மக்களவைத் தொகுதி ஒரு பகுதியாகும்.
# பகல்காம் சட்டமன்றத் தொகுதி

## தேர்தல் முடிவுகள்

2024 இல் நடைபெற்ற சம்மு காசுமீர் சட்டப் பேரவைத் தேர்தலில் சம்மு காசுமீர் தேசிய மாநாட்டு கட்சி வேட்பாளர் அல்டாப் அகமது வாணி 26210 வாக்குகள் பெற்று வெற்றிபெற்றார்.
# இதர்வால் சட்டமன்றத் தொகுதி

**இதர்வால் சட்டமன்றத் தொகுதி** (Inderwal Assembly constituency) என்பது இந்தியா வட மாநிலமான சம்மு-காசுமீரின் சம்மு-காசுமீர் சட்டமன்றத்தில் உள்ள 90 தொகுதிகளில் ஒன்றாகும். இதர்வால், உதம்பூர் மக்களவைத் தொகுதி<nowiki/>க்கு உட்பட்ட ஓர் சட்டமன்றத்தொகுதியாகும்.
# இதர்வால் சட்டமன்றத் தொகுதி

## தேர்தல் முடிவுகள்

2024 இல் நடைபெற்ற சம்மு காசுமீர் சட்டப் பேரவைத் தேர்தலில் சுயேச்சை வேட்பாளர் பியார் லால் சர்மா 14195 வாக்குகள் பெற்று இதர்வால் சட்டமன்றத் தொகுதியில் வெற்றிபெற்றார்.
# கிசுத்வாட் சட்டமன்றத் தொகுதி

**கிசுத்வாட் சட்டமன்றத் தொகுதி** (*Kishtwar Assembly constituency*) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டப் பேரவையில் உள்ள 90 தொகுதிகளில் ஒன்றாகும். கிசுத்வாட் உதம்பூர் மக்களவைத் தொகுதிக்கு உட்பட்ட ஓர் தொகுதியாகும்.
# கிசுத்வாட் சட்டமன்றத் தொகுதி

## தேர்தல் முடிவுகள்

2024 இல் நடைபெற்ற சம்மு காசுமீர் சட்டப் பேரவைத் தேர்தலில் பாரதிய சனதா கட்சி வேட்பாளர் சாகுன் பாரிகர் 29053 வாக்குகள் பெற்று வெற்றி பெற்றார்.
# அமி வசி

**அமி வசி** (*Ami Vashi*) இந்திய நாட்டின் வடிவழகியாவார். நடனக் கலைஞராகவும் இந்திய அழகிப்போட்டியை வென்றவராகவும் அறியப்படுகிறார். இவர் 2003 ஆம் ஆண்டில் நடைபெற்ற பெமினா மிசு இந்தியா போட்டியில் பட்டத்தை வென்றார். 2003 ஆம் ஆண்டு நடைபெற்ற உலக அழகி போட்டியில் இந்திய நாட்டினை பிரதிநிதித்துவப்படுத்தினார். அப்போட்டியில் இவர், தேர்ந்தெடுக்கப்பட்ட இறுதிப் போட்டியாளர்கள் ஐந்து பேரில் நான்காவது இடத்தைப் பிடித்தார்.
# அமி வசி

## குடும்பம்

இவரது தந்தையின் பெயர் செயப்பிரகாசு என்பதாகும். இவரது தாயார் பத்ரா வாசி ஆவார்.
# அமி வசி

## தனிப்பட்ட தகவல்கள்

அமி வசி அமெரிக்க நாட்டின் லாசு ஏஞ்சல்சில் வளர்ந்தார். இவர் தனது நேரத்தை கலிபோர்னியாவில் உள்ள பசடேனாவிற்கும் மும்பைக்கும் இடையே பிரித்துக் கொள்கிறார். இவர் தெற்கு கலிபோர்னியா பல்கலைக்கழகத்தில் பட்டம் பெற்றவர் ஆவார்.
# அமி வசி

## தொழில் வாழ்க்கை

இவரது மாடல் தொடர்பான பணியைத் தவிர, வாசி இந்திய பாரம்பரிய நடனம் மற்றும் யோகா பயிற்சி செய்கிறார். மேலும் லாசு ஏஞ்சல்சு பகுதியிலும் இந்தியாவிலும் பல்வேறு சமூக சேவை முயற்சிகளில் ஈடுபட்டுள்ளார்.
# லச்சா ராம் தோமர்

**லச்சா ராம் தோமர்** (*Lajja Ram Tomar*) அல்லது **லச்சாராம் தோமர்** (*Lajjaram Tomar*) பள்ளி ஆசிரியர் மற்றும் கல்வியாளர் ஆவார். 1979 ஆம் ஆண்டு முதல் 2004 ஆம் ஆண்டு இறக்கும் வரை ராசுடிரிய சுயம்சேவக் சங்கத்தின் (ஆர். எசு. எசு) கல்வி பிரிவான வித்யா பாரதி பிரிவின் தலைவராக இருந்தார்.
# லச்சா ராம் தோமர்

## வாழ்க்கை மற்றும் தொழில்

தோமர் 1930 ஆம் ஆண்டு சூலை மாதம் 21 ஆம் தேதியன்று விவசாய குடும்பத்தில் பிறந்தார். ஆக்ராவில் உள்ள பாப்டிசிட் மிசன் பள்ளியில் படித்தார். தனது குழந்தை பருவத்திலிருந்தே ஆர். எசு. எசு. பிரிவில் சுயம்சேவகனாக சேர்ந்தார்.முதுகலை மற்றும் இளங்கலை கல்வியியல்<nowiki/>பட்டங்களைப் பெற்றார். பட்டம் பெற்று விரிவுரையாளராக பணியாற்றினார்.  
1957 ஆம் ஆண்டில், ஆக்ராவில் சரசுவதி சிசு மந்திர் என்ற அமைப்பை நிறுவி அவ்வமைப்பின் முதல்வராக பணியாற்றினார். 1961 ஆம் ஆண்டில், ஆர். எசு. எசு பள்ளிகளின் வலையமைப்பில் *சரசுவதி வித்யா மந்திர்* என்ற மேல்நிலைப் பள்ளியை நிறுவினார். 1972 ஆம் ஆண்டில், *பாரதிய சிக்சா சன்சுதான்* என்று அழைக்கப்படும் உத்தரபிரதேசத்தில் உள்ள ஆர். எசு. எசு அமைப்பின் முழு பள்ளி வலையமைப்பின் செயலாளராக நியமிக்கப்பட்டார். 1977 ஆம் ஆண்டில் ஆர். எசு. எசு. பிரசகராக ஆன இவர், 1979 ஆம் ஆண்டில் ஆர்.எசு. எசு. அமைப்பின் அகில இந்திய பள்ளி வலையமைப்பான வித்யா பாரதி அமைப்புச் செயலாளராக நியமிக்கப்பட்டார். மேலும் லக்னோவில் உள்ள அவ்வமைப்பின் பதிவு செய்யப்பட்ட அலுவலகத்திலும் பணிபுரிந்தார்.  
1990 ஆம் ஆண்டில், இவர் *ராசுடிரிய மார்கதர்சக்* (வித்யா பாரதியின் தேசிய வழிகாட்டி) ஆக பதவி உயர்வு பெற்றார். அவருக்குப் பிறகு தினநாத் பத்ரா அமைப்புச் செயலாளராக நியமிக்கப்பட்டார். புதிய பாத்திரத்தில், இவர் குருசேத்ராவில் உள்ள சன்சுகிருதி பவனில் இருந்து 2004 ஆம் ஆண்டு இறக்கும் வரை பணியாற்றினார்.
# லச்சா ராம் தோமர்

## யோசனைகள்

### "பண்டைய இந்து அறிவின்" மேன்மை

*வித்யா பாரதி சிந்தனையின் பாதை* என்ற நூலில், பண்டைய இந்து அறிவு மேற்கத்திய அறிவியல் முன்னேற்றங்களுக்கு முன்பே இருந்ததாக *தோமர்* கூறுகிறார். ரிக்வேத வசனங்கள் ஒளியின் வேகத்தை வழங்குகின்றன. சம்க்ய அறிஞர்கள் பிரபஞ்சத்தை 2 பில்லியன் ஆண்டுகள் பழமையானது என்று குறிப்பிட்டனர். மேலும் பரத்வாசா முனிவர் விமான பொறியியல் குறித்து ஒரு உரையை எழுதியுள்ளார்.}}
# லச்சா ராம் தோமர்

## யோசனைகள்

### வரவேற்பு

தோமரின் கருத்துக்கள் விமர்சிக்கப்பட்டுள்ளன. அக்சய் பக்காயாவின் கூற்றுப்படி,  
பகாயா தொடர்ந்து கூறுகிறார்.
# லச்சா ராம் தோமர்

## வெளியீடுகள்

- *வித்யா பாரதி சிந்தன் கி திசா* (வித்யா பாரதி எண்ணத்தின் பாதை, 2001 ஆம் ஆண்டு).
- பிராச்சின் பாரதிய சிக்சா பாத்தி (பண்டைய இந்தியாவின் கல்வி முறைகள், 2014 ஆண்டு) சுருச்சி பிரகாசன், .
- *பாரதிய சிக்சா கே மூல் தத்வ* (இந்திய கல்வியின் தத்துவம், 2014) சுருச்சி பிரகாசன், .
# எம். என். ரெட்டி

**எம். என். ரெட்டி** (*M. N. Reddi*) இந்திய காவல் சேவை மூத்த அதிகாரியாக பணியாற்றினார். இவர் 1960 ஆம் ஆண்டு சனவரி மாதம் 23 ஆம் தேதியன்று பிறந்தார். 2014 ஆம் ஆண்டு சூலை மாதம் கர்நாடகா மாநிலம் பெங்களூர் நகர காவல் ஆணையராக நியமிக்கப்பட்டார். தொழில்நுட்ப ஆர்வமுள்ள காவல் அதிகாரியான இவர் போக்குவரத்துக் காவல், போக்குவரத்து மேலாண்மை மற்றும் சாலை பாதுகாப்பு ஆகிய பிரிவுகளில் பணியாற்றினார். தனது இளங்கலை படிப்பை கிறிசுது கல்லூரியில் முடித்தார். புது தில்லி மாநகரில் உள்ள ஜவகர்லால் நேரு பல்கலைக்கழகத்தில் சமூகவியலில் முதுகலை மற்றும் ஆய்வியல் நிறைஞர் படிப்பில் பட்டம் பெற்றார். மேலும் தேசிய காவல் அகாடமியில் உயரடுக்கு இந்திய காவல் சேவையின் அதிகாரியாகவும் பட்டம் பெற்றுள்ளார்.
# எம்ஆர்டி சுற்று வழித்தடம்

**எம்ஆர்டி சுற்று வழித்தடம்** அல்லது **பெரும் விரைவு தொடருந்து சுற்று வழித்தடம்** (ஆங்கிலம்: *MRT Circle Line* மலாய்: *Laluan MRT Lingkaran* என்பது மலேசியா கிள்ளான் பள்ளத்தாக்கு பகுதியில் திட்டமிடப்பட்டு உள்ள ஒரு விரைவுப் போக்குவரத்து வழித்தடம் (*Mass Rapid Transit*) (**MRT**) ஆகும்.  
இந்த வழித்தடம், மலேசியாவில் முழு **ஓட்டுநர் இல்லாத தானியங்கி தொடருந்து** அமைப்புகளில் ஐந்தாவது வழித்தடம் ஆகும். ஏற்கனவே, இந்த வழித்தடத்திற்கு மிக அருகில் உள்ள கிளானா ஜெயா வழித்தடம் அந்தத் தானியங்கி அமைப்பைக் கொண்டுள்ளது.
# எம்ஆர்டி சுற்று வழித்தடம்

## பொது

இந்த வழித்தடம் கட்டி முடிக்கப்பட்டதும், கிள்ளான் பள்ளத்தாக்கு ஒருங்கிணைந்த போக்குவரத்து அமைப்பில் இந்த வழித்தடம் ஒரு சுற்றுவட்டத் தொடருந்துப் பாதையை உருவாக்கும். அதிகாரப்பூர்வ போக்குவரத்து வரைபடங்களில் வழித்தடத்தின் எண் 13 என்றும் நீல ஊதா நிறத்திலும் இருக்கும்.  
4 சூலை 2024-க்கு முன்னர் இந்த வழித்தடம், வழித்தடத்தின் அதிகாரப்பூர்வ வரைபடத்தில் சாம்பல் நிறத்தில் இருந்தது. கிள்ளான் பள்ளத்தாக்கு ஒருங்கிணைந்த போக்குவரத்து அமைப்பின் கீழ் திட்டமிடப்பட்ட மூன்று விரைவுப் போக்குவரத்து *(MRT)* தொடருந்துப் பாதைகளில் இதுவும் ஒன்றாகும். 2015-ஆம் ஆண்டின் தொடக்கத்தில் வழித்தடம் கட்டும் திட்டம் மீண்டும் தலைதூக்கியது.  
மே 2018-இல் முன்னாள் மலேசியப் பிரதமர் மகாதீர் முகமதுவால் இந்தத் திட்டம் கிடப்பில் போடப்பட்டது. ஆனால் பின்னர் நவம்பர் 2020-இல் புத்துயிர் பெற்றது.
# எம்ஆர்டி சுற்று வழித்தடம்

## பொது

### 32 நிலையங்கள்

கட்டுமானப் பணிகள் 2026-இல் தொடங்கும் என்றும் 2032-க்குள் நிறைவு அடையும் என்றும் எதிர்ப்பார்க்கப்படுகிறது. கட்டுமானச் செலவு சுமார் **RM** ரிங்கிட் 31 பில்லியனாக இருக்கும்; அதே வேளையில் தனியார் நிலங்களைக் கையகப்படுத்தும் செலவு **RM** ரிங்கிட் 8.4 பில்லியனாக இருக்கும் என மதிப்பிடப்பட்டுள்ளது. 50.8 கிமீ (31.6 மைல்) நீளம் கொண்ட இந்த வழித்தடத்தில் 25 உயர்த்தப்பட்ட நிலையங்கள்; மற்றும் 7 நிலத்தடி நிலையங்கள் (மொத்தம் 32 நிலையங்கள்) கட்டப்படும்.  
இந்த வழித்தடம், மொன்ட் கியாரா, சிகாம்புட், கோலாலம்பூர் புறநகர்ப்பகுதி, தித்திவாங்சா, செதாபாக், செத்தியாவங்சா, அம்பாங், சாலாக் சவுத், பாண்டான் இண்டா, பந்தாய் டாலாம், செராஸ் மற்றும் மலாயா பல்கலைக்கழகம் போன்ற மக்கள் அடர்த்தியான பகுதிகளை உள்ளடக்கப்படும்.
# எம்ஆர்டி சுற்று வழித்தடம்

## கிள்ளான் பள்ளத்தாக்கு வழித்தடங்கள்

- பத்துமலை–புலாவ் செபாங் வழித்தடம்
- தஞ்சோங் மாலிம்–கிள்ளான் துறைமுக வழித்தடம்
- அம்பாங் வழித்தடம்–செரி பெட்டாலிங் வழித்தடம்
- அம்பாங் வழித்தடம்–செரி பெட்டாலிங் வழித்தடம்
- கிளானா ஜெயா வழித்தடம்
- கேஎல்ஐஏ விரைவுத் தொடருந்து
- கேஎல்ஐஏ போக்குவரத்து
- கோலாலம்பூர் மோனோரெயில்
- காஜாங் வழித்தடம்
- கேஎல் சென்ட்ரல்–இஸ்கைபார்க்
- சா ஆலாம் வழித்தடம்
- புத்ராஜெயா வழித்தடம்
- எம்ஆர்டி சுற்று வழித்தடம்
- சன்வே விரைவுப் பேருந்து வழித்தடம்
# எம்ஆர்டி சுற்று வழித்தடம்

## எம்ஆர்டி சுற்று வழித்தட நிலையங்கள்

| **குறியீடு** | **நிலையத்தின் பெயர்** | **இணைப்பு நிலையங்கள்** |
| --- | --- | --- |
| புக்கிட் கியாரா எம்ஆர்டி நிலையம் | காஜாங் வழித்தடம் |  |
| *புக்கிட் கியாரா* | காஜாங் வழித்தடம் |  |
| செரி அர்த்தாமாஸ் | மோன்ட் கியாரா |  |
| புக்கிட் சிகாம்புட் | - |  |
| தாமான் செரி சினார் | - |  |
| டூத்தாமாஸ் | - |  |
| டூத்தா வளாகம் | - |  |
| தித்திவங்சா நிலையம் |  |  |
| கம்போங் புவா | - |  |
| லங்காவி சாலை | - |  |
| டானாவ் கோத்தா | - |  |
| செதாபாக் | - |  |
| ரெஜாங் | - |  |
| செத்தியாவங்சா எல்ஆர்டி நிலையம் |  |  |
| AU2 | - |  |
| தாமான் இல்வியூ | - |  |
| தாசேக் அம்பாங் | - |  |
| கம்போங் பாண்டான் | - |  |
| பாண்டான் இண்டா எல்ஆர்டி நிலையம் | - |  |
| தாமான் கெஞ்சானா | - |  |
| தாமான் செராஸ் | - |  |
| தாமான் மிடா எம்ஆர்டி நிலையம் |  |  |
| யாக்கோப் லத்தீப் நிலையம் | - |  |
| செரி பரமேசுவரி | - |  |
| சாலாக் செலாத்தான் எல்ஆர்டி நிலையம் | - |  |
| சாலாக் ஜெயா | - |  |
| கூச்சாய் எம்ஆர்டி நிலையம் | - |  |
| கிள்ளான் லாமா சாலை | - |  |
| பந்தாய் டாலாம் | - |  |
| பந்தாய் பெர்மாய் | - |  |
| யுனிவர்சிட்டி எல்ஆர்டி நிலையம் | - |  |
| மலாயா பல்கலைக்கழகம் | - | } |
# அரி கிருட்டிண பிரசாத் வேமுரு

**அரி கிருட்டிண பிரசாத் வேமுரு** (*Hari Krishna Prasad Vemuru*) *எலக்டிரானிக் பிரான்டிய*ர் அறக்கட்டளையின் முன்னோடி விருது பெற்ற முதல் மற்றும் ஒரே இந்தியர் ஆவார். இந்திய தேர்தல்களில் பயன்படுத்தப்பட்ட வாக்குப்பதிவு இயந்திரங்கள் குறித்த முதல் சுயாதீன பாதுகாப்பு மறு ஆய்வை நடத்திய பின்னர் இவர் ஊடகங்களின் கவனத்தை ஈர்த்தார். இந்தியாவின் மின்னணு வாக்குப்பதிவு செயல்முறை குறித்த சுயாதீன பாதுகாப்பு மறுஆய்வு செய்ய முயன்றபோது பிரசாத் இந்திய அதிகாரிகளால் சிறையில் அடைக்கப்பட்டார். இவரது ஆராய்ச்சி மின்னணு வாக்குப்பதிவு இயந்திரங்களில் உள்ள குறைபாடுகளை வெளிப்படுத்தியது. இது தேர்தல் மோசடிகளுக்கு எளிதில் இடமளிக்க முடியும்.
# ராசி ராவ்

ஆராவ் மிசு திவா 2015 ஆம் ஆண்டு போட்டியில் இறுதிப் போட்டியாளர்களில் ஒருவர் ஆவார். இவர் 2016 ஆம் ஆண்டில் மிசு உலக இந்தியா முடிசூட்டப்பட்டார். இவர் 2015 ஆம் ஆண்டு ஐதல் கோசுலா என்னுமிடத்தில் மிசு உலக இந்தியா போட்டியிலும், 2016 ஆம் ஆண்டு பிலிப்பீன்சு நாட்டில் நடைபெற்ற மிசு உலகம் இந்தியா போட்டியிலும் இந்திய நாட்டினைப் பிரதிநிதித்துவப்படுத்தினார். பின்னர் 2017 ஆம் ஆண்டு மிசு இந்தியாவாக கானாவில் ட்ராசு இன் பின் பிரச்சாரத்தில் இந்திய நாட்டினைப் பிரதிநிதித்துவப்படுத்தினார்.
# பிராம்ப்டன் ஜெயின் கோயில்

**பிராம்ப்டன் ஜெயின் கோயில்** அல்லது **பகவான் 1008 ஆதிநாதர் சமணக் கோயில்** (*Brampton Jain Temple* or *Bhagwan 1008 Adinatha Swamy Jain Temple*) கனடா நாட்டில் இந்தியக் கட்டிடக் கலை நயத்தில் கட்டப்பட்ட முதல் சமணக் கோயில் ஆகும்.இக்கோயிலின் மூலவர் சமணச் சமயத் தீர்த்தாங்கரர்களில் முதல்வரான ரிசபநாதர் எனும் **ஆதிநாதர்** ஆவர். இந்த ஜெயின் கோயில் கனடா நாட்டின் ஒன்றாரியோ மாகாணத்தில் உள்ள பிராம்ப்டன் நகர்புறத்தில் அமைந்துள்ளது.
# பிராம்ப்டன் ஜெயின் கோயில்

## வரலாறு

கனடாவின் ஒன்றாரியோ மாகாணத்தில் சுமார் 10,000 சமணர் வாழ்கின்றனர்..அதில் மூன்றில் இரண்டு பங்கினர் தொராண்டோ பெருநகரத்தில் வாழ்கின்றனர்.
இந்தியாவிலிருந்து *பத்ரக் சாருகீர்த்தி* என்பவர் மேற்பார்வையில், 2011ஆம் ஆண்டிலிருந்து பிராம்ப்டன் ஜெயின் கோயில் நிர்மாணிக்க துவங்கப்பட்டது. இக்கோயில் நிர்மாணிக்க ஜெயினர்கள் நன்கொடைகள் வழங்கினர்.
# பிராம்ப்டன் ஜெயின் கோயில்

## கட்டிடக் கலை

இந்தியப் பாரம்பரியக் கட்டிடக் கலைநயத்தில் இக்கோயில் நிறுவப்பட்டது. மேலும் இக்கோயிலிக்கு முன்பாக பெரிய வெற்றித் தூண் நிறுவப்பட்டுள்ளது.
# பாடர் நாகசேனி சட்டமன்றத் தொகுதி

**பாடர் நாகசேனி சட்டமன்றத் தொகுதி** (Padder–Nagseni Assembly constituency) என்பது இந்தியா வட மாநிலமான சம்மு-காசுமீரின் சம்மு-காசுமீர் சட்டமன்றத்தில் உள்ள 90 தொகுதிகளில் தொகுதியும் ஒன்றாகும். பாடர் நாகசேனி, உதம்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# பாடர் நாகசேனி சட்டமன்றத் தொகுதி

## தேர்தல் முடிவுகள்

2024 இல் நடந்த சம்மு காசுமீர் சட்டப்பேரவைத் தேர்தலில் பாரதிய சனதா கட்சி வேட்பாளர் சுனில்குமார் சர்மா 17036 வாக்குகள் பெற்று வெற்றி பெற்றார்.
# Module:Location map/data/India Coimbatore

return {
name = 'Coimbatore',
top = 11.4064,
bottom = 10.2202,
= 76.6559,
= 77.2989,
image = 'India Tamil Nadu Coimbatore district map.jpg',
image1 = 'India Tamil Nadu Coimbatore district.svg'
}
# ஜம்தானி

சோனார்கான் பகுதியில் விற்கப்படும் ஜம்தானி புடவைகள்]]
**ஜம்தானி** (*Jamdani*) என்பது வங்காளதேசத்தின் நாராயண்கஞ்ச் மாவட்டத்தின் தெற்கு ரூப்ஷி என்ற இடத்தில் சிதாலக்வா ஆற்றின் கரையில் பல நூற்றாண்டுகளாக உற்பத்தி செய்யப்படும் மஸ்லின் புடவையாகும்.  
வரலாற்றுச் சிறப்புமிக்க ஜம்தானி தயாரிப்பு முகலாய சகாப்தத்தில் அரச குடும்பத்தினரால் ஆதரிக்கப்பட்டது. பிரித்தானியர் ஆட்சியின்போது, பிரிட்டனில் உற்பத்தி செய்யப்படும் இறக்குமதி செய்யப்பட்ட துணிகளுடன் போட்டியிட முடியாததால் வங்காளத்தின் ஜம்தானி மற்றும் மஸ்லின் தொழில்கள் வேகமாக வீழ்ச்சியடைந்தன. சமீப ஆண்டுகளில், வங்காளதேசத்தில் ஜம்தானி உற்பத்தி மீண்டும் புத்துயிர் பெற்றுள்ளது. ஜம்தானி பொதுவாக பருத்தி மற்றும் தங்க நூல் கலவையைப் பயன்படுத்தி நெய்யப்படுகிறது.
# ஜம்தானி

## பெயர்க்காரணம்

ஜம்தானி முதலில் ‘டாக்காய்’ என்று அழைக்கப்பட்டது (டாக்கா நகரத்தின் பெயரால் ‘டாக்காய்’ என்று பெயரிடப்பட்டது) வங்காளப் பிராந்தியத்தில் உள்ள பல பண்டைய ஜவுளி நெசவு மையங்களில் டாக்காவும் ஒன்றாகும். முகலாயப் பேரரசின் கீழ் ஜம்தானி என்ற பாரசீகச் சொல் மொகலாயர்களின் அரசவை மொழியாக இருந்ததால், மக்கள் மத்தியில் பிரபலமாக பயன்படுத்தப்பட்டது. ஜம்தானி புடவைகள் ‘டாக்காய் ஜம்தானி’ அல்லது வெறுமனே ‘டாக்காய்’ என்று பிரபலமாக அழைக்கப்பட்டது. ஜம்தானியின் வளர்ச்சி பற்றிய டாக்காவின் ஆரம்பகால குறிப்புகளில் காணப்படுகிறது.
# ஜம்தானி

## தோற்றம்

உரோம மாலுமிகளால் கையேடு போன்று பயன்படுத்தப்பட்ட செங்கடல் செலவு என்ற புத்தகத்திலும், அரபு, சீன மற்றும் இத்தாலிய பயணிகள் மற்றும் வர்த்தகர்களின் கணக்குகளிலும் மஸ்லினின் இந்திய தோற்றம் பற்றிய ஆரம்ப குறிப்பு காணப்படுகிறது.  
ஜம்தானி என்பது பருத்தியால் செய்யப்பட்ட கைத்தறி துணி ஆகும். இது வரலாற்று ரீதியாக மஸ்லின் என்று குறிப்பிடப்பட்டது. ஜம்தானி நெசவு பாரம்பரியம் வங்காள வம்சாவளியைச் சேர்ந்தது. இது மிகவும் நேரமும் உழைப்பும் எடுத்துக்கொள்ளும் கைத்தறி நெசவு வடிவங்களில் ஒன்று. மேலும் இது மிகச்சிறந்த மஸ்லின் வகைகளில் ஒன்றாகவும், வங்காளதேச நெசவாளர்களின் மிகவும் கலை வடிவங்களின் ஒன்றாகவும் கருதப்படுகிறது. பாரம்பரியமாக டாக்காவைச் சுற்றியுள்ள பகுதிகளில் தறியில் உருவாக்கப்பட்ட ஜம்தானி, கருத்தாக்கங்கள் நிறைந்ததாகும்.  
பெரும்பாலும் புடவைகளுக்குப் பயன்படுத்தப்பட்டாலும், ஜம்தானி தலையை மூடவும் மற்றும் கைக்குட்டைகளாகவும் பயன்படுத்தப்படுகிறது. ஜம்தானி என்பது வங்காளத்தின் பண்டைய துணி தயாரிக்கும் நுட்பங்களின் (2,000 ஆண்டுகள் பழமையானது) 14 ஆம் நூற்றாண்டிலிருந்து வங்காள முஸ்லிம்களால் தயாரிக்கப்பட்ட மஸ்லினுடன் இணைந்ததாக நம்பப்படுகிறது. ஜம்தானி டாக்கா தறிகளின் மிகவும் விலையுயர்ந்த தயாரிபாகும். ஏனெனில் இதற்கு மிக நீண்ட நேரமும் மற்றும் அர்ப்பணிப்பும் தேவைப்படுகிறது.
# ஜம்தானி

## முக்கியத்துவம்

2013 ஆம் ஆண்டில், ஜம்தானி நெசவு பாரம்பரிய கலை யுனெஸ்கோவால் மனிதகுலத்தின் அழிந்துவரும் கலாச்சார பாரம்பரியமாக அறிவிக்கப்பட்டது.  
ஜம்தானி புடவை 2016 ஆம் ஆண்டில், வங்காளதேசத்தின் புவியியல் சார்ந்த குறியீட்டைப் பெற்றது.
# ஜம்தானி

## இதனையும் காண்க

- தங்காயில் புடவை
# சியாம் ரங்கீலா

**சியாம் ரங்கீலா** (*Shyam Rangeela*) சியாம் சுந்தர் என்பது இவரது இயற்பெயராகும். இவர் இந்திய நாட்டின் இராசத்தான் மாநிலம் அனுமன்கர் பகுதியைச் சேர்ந்த இந்திய நகைச்சுவை நடிகர் மற்றும் அரசியல்வாதி ஆவார். இவர் 1994 ஆம் ஆண்டு ஆகத்து மாதம் 25 ஆம் தேதியன்று பிறந்தார்.
# சியாம் ரங்கீலா

## ஆரம்பகால வாழ்க்கை

ரங்கீலா 1994 ஆம் ஆண்டு ஆகத்து மாதம் 25 ஆம் தேதியன்று இந்திய மாநிலமான இராசத்தான் மாநிலத்தில் உள்ள அனுமன்கர் மாவட்டத்தின் பிலிபங்கா நகரத்தின் மனக்தேரி கிராமத்தில் பிறந்தார். இவரது தந்தை ஜவகர்லால் ஒரு விவசாயி ஆவார். 2013 ஆம் ஆண்டில் இந்த கிராமத்தை விட்டு வெளியேறி ஒரு புதிய கிராமத்திற்கு குடிபெயர்ந்தார். ரங்கீலாவின் குடும்பம் தற்போது சிறீ கங்காநகரின் ரைசிங் நகரின் மோகமாவாலா கிராமத்தில் வசித்து வருகின்றனர். இவர் ஒரு இந்து குடும்பத்தைச் சேர்ந்தவர் ஆவார். எட்டாம் வகுப்பு வரை சியாமின் கல்வி மனக்தேரி கிராமத்திலும், பின்னர் பன்னிரண்டாம் வகுப்பு வரை சூரத்கரிலும் படித்தார். அதன்பிறகு, இவர் 2012 ஆண்டு முதல் 2015 ஆம் ஆண்டு வரை இராசத்தான் மாநிலம் செய்ப்பூரில் அனிமேசன் படிப்பை மேற்கொண்டார்.
# சியாம் ரங்கீலா

## நகைச்சுவை வாழ்க்கை

ரங்கீலா தி கிரேட் இந்தியன் லாப்டர் சேலஞ்சில் பிரதமர் நரேந்திர மோடி மற்றும் இந்திய தேசிய காங்கிரசு தலைவர் ராகுல் காந்தி பிரதிபலித்து நடித்தபோது அனைவரின் கவனத்தை ஈர்த்தார். நீதிபதி அக்சய் குமாரிடமிருந்து நின்று கைதட்டினை பெற்றார். இருப்பினும் அது ஒருபோதும் நிகழ்ச்சியில் ஒளிபரப்பப்படவில்லை. அதற்கு முன்பு, இவர் செய்ப்பூரில் உள்ள ஒரு நிறுவனத்தில் நிகழ்ச்சிகளை நிகழ்த்தினார். மேலும் அரசியல்வாதிகளைப் பின்பற்றினார்.
# சியாம் ரங்கீலா

## அரசியல் வாழ்க்கை

ரங்கீலா 2022 ஆம் ஆண்டு மே மாதத்தில் ஆம்ஆத்மி கட்சியில் சேர்ந்தார். இவரது நகைச்சுவை 'மிகவும் அரசியல்' என்பதால் தொலைக்காட்சி நிகழ்ச்சிகள் அவரை மீண்டும் மீண்டும் நிராகரிப்பதாகக் கூறி தொடர்ச்சியான ட்வீட்டுகளைப் பகிர்ந்து கொண்டனர்.  
இவர் 2024 ஆம் ஆண்டு இந்திய பொதுத் தேர்தலில் வாரணாசி தொகுதியில் இருந்து சுயேட்சை வேட்பாளராக போட்டியிடவிருந்தார்.எனினும் அவரது நியமனத்தை இந்திய தேர்தல் ஆணையம் நிராகரித்தது.
# தணிகைச்செல்வன்

**தணிகைச்செல்வன்** (பிப்ரவரி 28, 1935 - அக்டோபர் 29, 2024) என்பவர் தமிழ்நாட்டைச் சேர்ந்த கவிஞராவார். எழுபதாண்டுகளாகக் கவிதைகள் எழுதியும் பல பொதுவுடைமை மேடைகளில் கவிதை வாசித்தும் வந்துள்ளார்.
# தணிகைச்செல்வன்

## வாழ்க்கைக் குறிப்பு

இவர்மதராஸ் மாகாணத்தின்,செங்கல்பட்டு மாவட்டததில் பாலாற்றங்கரையின்அருகே உள்ளஉறைக்காட்டுப்பேட்டையில் 1935 பிப்ரவரி 28 ஆம் நாள் நெசவாளர் குடும்பத்தில் பிறந்தார்.
# தணிகைச்செல்வன்

## இலக்கியப் பணி

செம்மலர், குடியரசு, முரசொலி, நந்தன், தமிழர் கண்ணோட்டம், தாய்மண், சிந்தனையாளன், தினமணிக் கதிர், தென்மொழி, கவிதாசரண் போன்ற இதழ்களில் கவிதைகளை எழுதியுள்ளார்.
# தணிகைச்செல்வன்

## இலக்கியப் பணி

### கவிதை நூல்கள்

இவர் எழுதி வெளியிட்ட கவிதை நூல்கள்.
1. தணிகைச்செல்வன் கவிதைகள் (1975)
1. சமூக சேவகி சேரிக்கு வந்தாள்(1978)
1. பூபாலம் (1981)
1. ஒரு துண்டு இந்தியாவும் நானும் (1983)
1. சிவப்பதிகாரம் (1986)
1. உலக்கையிலும் பூ பூக்கும் (1991)
1. சகாராவின் தாகம் (1997)
1. தணிகைச்செல்வன் கவிதைகள் தொகுப்பு நூல்கள்(2001)
# தணிகைச்செல்வன்

## இலக்கியப் பணி

### கட்டுரை நூல்கள்

இவர் எழுதி வெளியிட்ட கட்டுரை நூல்கள்.
1. இலக்கும் இலக்கியமும் (2003)
1. தத்துவ தலைமை (2015)
1. ஆட்சி மாற்றமும் அடிப்படை மாற்றமும் ஒரு மார்க்சிய அரிச்சுவடி (2023)
1. கிழக்கு முதல் கிழக்கு வரை
1. கவிதைகளில் அவன் மானிடன்
# தணிகைச்செல்வன்

## பொதுவுடைமைப் பணி

மருத்துவத் துறைப் பணியிலிருந்து பொதுவுடைமைச் சிந்தனை ஈர்ப்பால் ஒன்றுபட்ட கம்யூனிஸ்ட் கட்சியில் 1958 இல் தன்னை இணைத்துக் கொண்டார். சீனப் போரின் போது இரண்டுபட்ட கம்யூனிஸ்ட் கட்சியில் மார்க்சிஸ்ட் கம்யூனிஸ்ட் கட்சியில் இணைத்துக் கொண்டார். தமிழ்நாடு முற்போக்கு எழுத்தாளர் சங்கத்தை உருவாக்கிய முன்னோடிகளுள் ஒருவராவார். ஈழப் பிரச்சினையில் கட்சியில் ஏற்பட்ட கருத்து முரண்பாட்டால் சிபிஎம் கட்சியிலிருந்தும் தமுஎசவிலிருந்தும் விலகினார்.
# சமணச் சமூகம்

**சமணச் சமூகம்** (*Jain communities*) என்பது சமணச் சமயத்தைப் பின்பற்றுபவர்களைக் குறிக்கும். இவர்களை *ஜெயினர்கள்* என்றும் அழைப்பர். இவர்கள் பண்டைய சமணச் சிரமண மரபைப் பின்பற்றுபவர்கள். இச்சமூகத்தவர்களின் வழிகாட்டிகள் தீர்த்தங்கரர்கள் ஆவார்.
இவர்களின் இரண்டு பிரிவிரினர்களில் ஒருவர் சுவேதாம்பரர், மற்றொரு பிரிவினர் திகம்பரர் ஆவார். தமிழ்நாட்டில், தமிழ் மொழி பேசும் சமணச் சமூத்தவர்களை, தமிழ்ச் சமணர்கள் என்று அழைப்பர். சமணச் சமூகம் இந்தியா மட்டுமின்றி ஆப்பிரிக்கா மற்றும் வட அமெரிக்கா கண்டங்களில் வாழ்கிறார்கள். சமணச் சமூகத்தினர், சமணச் சமயக் கொள்கைக்கு இணங்க, சமண சமூகத்தவர்கள் வேளாண்மைத் தொழிலில் மட்டும் ஈடுபடுவதில்லை. மேலும் இச்சமூகத்தினர் மாமிச உணவு உண்பதில்லை. பலர் சூரியன் மறைந்து, இருள் நேரத்தில் உணவு உண்பதில்லை.
# சமணச் சமூகம்

## சங்கம்

ஜெயின் சமூகத்தில் நால்வகைப் பிரிவினர் உள்ளனர். அவர்களை *முனி* (ஆண் துறவிகள்), *அர்க்கியா* அல்லது *சாத்வி* எனும் பெண் துறவிகள், சிரமணர்கள் (சமணத்தைப் பின்பற்றும் ஆண்கள்) மற்றும் *சிராவிகா*(சமணத்தைப் பின்பற்றும் பெண்கள்) ஆவார். இந்த வகையினரைச் *சங்கம்* என்று அழைப்பர்.
# சமணச் சமூகம்

## மக்கள் தொகை மற்றும் செல்வ நிலை

இந்தியாவில் உள்ள சமயங்களில் அதிகம் எழுத்தறிவு கொண்டவர்களில் சமணர்களே ஆவார். 2011 ஆம் ஆண்டின் கணக்கெடுப்பின்படி, சமண சமூகத்தவர்களின் எழுத்தறிவு 94.1% ஆகும். அதே நேரத்தில் இந்திய சராசரி எழுத்தறிவு 65.38% ஆகும். சமணச் சமூகப் பெண்களின் எழுத்தறிவு 90.6.%, அதே நேரத்தில் தேசிய அளவில் பெண்களின் சராசரி எழுத்தறிவு 54.16% ஆகும்.  
2018ஆம் ஆண்டின் தேசியக் கணக்கெடுப்பின்படி, இந்தியாவில் மற்ற சமய சமூகத்திரை விட, ஜெயின் சமூகத்தவர்களில் 70% செல்வத்தின் உச்சத்தில் வாழ்கின்றனர்.
# சமணச் சமூகம்

## சமணச் சமூக பிரிவுகள்

இந்தியாவில், பெரும்பாலான பகுதிகளில் சமணர்கள் வாழ்கின்றனர். இந்தியாவின் சமணர்களில் 100 வகையான சமூகப் பெயர்களில் வாழ்கின்றனர். எடுத்துக்காட்டு: தமிழ்நாட்டில், தமிழ் மொழி பேசும் தமிழ்ச் சமணர்கள் வாழ்கிறார்கள். சமணச் சமூகத்தவர்களை வரலாற்று மற்றும் தற்கால வாழ்விடங்களை அடிப்படையாகக் கொண்டு ஐந்து பிரிவாக பிரிக்கப்படுகின்றனர்.
# சமணச் சமூகம்

## சமணச் சமூக பிரிவுகள்

### மத்திய இந்தியா

- புந்தேல்கண்ட் பிரதேச ஜெயின்
- மத்தியப் பிரதேச ஜெயின்
# சமணச் சமூகம்

## சமணச் சமூக பிரிவுகள்

### மேற்கு இந்தியா

- இராஜஸ்தான் ஜெயின் (மார்வாடி ஜெயின்)
- குஜராத்தி ஜெயின்
- மராத்தி ஜெயின்
- மும்பை ஜெயின்
# சமணச் சமூகம்

## சமணச் சமூக பிரிவுகள்

### வட இந்தியா

- தில்லி ஜெயின்
- உத்தரப் பிரதேச ஜெயின்
# சமணச் சமூகம்

## சமணச் சமூக பிரிவுகள்

### தென்னிந்தியா

- கர்நாடக ஜெயின்
- வட கர்நாடகா ஜெயின்
- கேரளா ஜெயின்
- தமிழ் சமணர்கள்
# சமணச் சமூகம்

## சமணச் சமூக பிரிவுகள்

### கிழக்கு இந்தியா

- வங்காள ஜெயின்
- நாகாலாந்து ஜெயின்
# சமணச் சமூகம்

## புலம் பெயர்ந்த ஜெயின்கள்

- ஐரோப்பாவில் புலர்பெயர்ந்த ஜெயின்கள்
- கனடாவில் புலம்பெயர்ந்த ஜெயின்கள்
- அமெரிக்க ஐக்கிய நாட்டில் புலம்பெயர்ந்த ஜெயின்கள்
- கிழக்கு ஆப்பிரிக்காவில் புலம்பெயர்ந்த ஜெயின்கள்.(1960களின் துவக்கத்தில் ஜெயின் மக்கள் தொகை 45,000 ஆகும். இவர்களில் பெரும்பாலோர் ஜாம்நகரைச் சேர்ந்த குஜராத்தி மொழி பேசும் *ஹலாரி விசா ஓஸ்வால்* ஜெயின் சமூகத்தினர் ஆவார்.
# சமணச் சமூகம்

## மக்கள் தொகை பரம்பல்

2011ஆம் ஆண்டின் கணக்கெடுப்பின்படி, இந்திய மக்கள் தொகையில் ஜெயின் சமூகத்தவர்களின் மக்கள் தொகை 0.54%. (4,451,75) ஆகும். அதில் ஆண்கள் 2,278,097 மற்றும் பெண்கள் 2,173,656)
| வரிசை எண் | மாநிலம் | மக்கள் தொகை | ஊரகம் | நகர்புறம் | ஆண்கள்
மொத்தம் | நகர்புற
ஆண்கள் | ஊரக
ஆண்கள் | பெண்கள்
மொத்தம் | ஊரகப்
பெண்கள் | நகர்புற
பெண்கள் |  |
| --- | --- | --- | --- | --- | --- | --- | --- | --- | --- | --- | --- |
| 1 | இந்தியா | 4,451,753 | 904,809 | 3,546,944 | 2,278,097 | 467,577 | 1,810,520 | 2,173,656 | 437,232 | 1,736,424 |  |
| 2 | மகாராட்டிரா | 1,400,349 | 269,959 | 1,130,390 | 713,157 | 140,476 | 572,681 | 687,192 | 129,483 | 557,709 |  |
| 3 | இராஜஸ்தான் | 622,023 | 166,322 | 455,701 | 317,614 | 84,649 | 232,965 | 304,409 | 81,673 | 222,736 |  |
| 4 | குஜராத் | 579,654 | 44,118 | 535,536 | 294,911 | 22,357 | 272,554 | 284,743 | 21,761 | 262,982 |  |
| 5 | மத்தியப் பிரதேசம் | 567,028 | 109,699 | 457,329 | 291,937 | 57,431 | 234,506 | 275,091 | 52,268 | 222,823 |  |
| 6 | கர்நாடகா | 440,280 | 220,362 | 219,918 | 225,544 | 113,598 | 111,946 | 214,736 | 106,764 | 107,972 |  |
| 7 | உத்தரப் பிரதேசம் | 213,267 | 30,144 | 183,123 | 110,994 | 15,852 | 95,142 | 102,273 | 14,292 | 87,981 |  |
| 8 | தில்லி | 166,231 | 192 | 166,039 | 85,605 | 94 | 85,511 | 80,626 | 98 | 80,528 |  |
| 9 | தமிழ்நாடு | 89,265 | 10,084 | 79,181 | 45,605 | 5,044 | 40,561 | 43,660 | 5,040 | 38,620 | } |
அமெரிக்க ஐக்கிய நாட்டில் ஜெயின் மக்கள் தொகை 150,000 முதல் 200,000 வரை இருக்கலாம் என மதிப்பிடப்பட்டுள்ளது.
ஜப்பான் நாட்டில் 5,000க்கும் மேற்பட்ட குடும்பங்கள் சமண சமயத்திற்கு மாறியுள்ளதால், அங்கு ஜெயின் சமூகம் வளர்கிறது.
# சமணச் சமூகம்

## புகழ்பெற்ற ஜெயின் சமூகத்தவர்கள்

- சமண அறிஞர்கள்
- வீரசந்த் காந்தி
# எர்பியம்(III) தெலூரைடு

**எர்பியம்(III) தெலூரைடு** (*Erbium(III) telluride*) என்பது Er<sub>2</sub>Te<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். எர்பியத்தின் தெலூரைடு உப்புகளில் இதுவும் ஒன்றாகும். Fddd என்ற இடக்குழுவில் 0.77(5) எலக்ட்ரான் வோல்ட்டு என்ற ஆற்றல் இடைவெளியுடன் Sc<sub>2</sub>S<sub>3</sub> என்ற கட்டமைப்பில் இது படிகமாகிறது. குறைக்கடத்திப் பண்புகளைப் பெற்றுள்ளது. எர்பியம் மற்றும் தெலூரியம் தனிமங்களைச் சேர்த்து வினைபுரியச் செய்து எர்பியம்(III) தெலூரைடு சேர்மத்தை தயாரிக்கலாம். அல்லது எர்பியம்(III) குளோரைடு சேர்மத்தை வேதியியல் ஆவி கடத்தல் வினைக்கு உட்படுத்தியும் இதை தயாரிக்கலாம்.
# தங்காயில் புடவை

**தங்காயில் புடவை** (*Tangail saree*) என்பது வங்காளதேசத்தில் பாரம்பரியமாக கைத்தறியாக நெய்யப்படும் புடவை வகையாகும். இது அந்நாட்டின் தங்காயில் மாவட்டத்தில் தோன்றியது. மேற்கு வங்காளத்தின் கிழக்கு வர்த்தமான் மற்றும் நதியா மாவட்டங்களில் முற்றிலும் மாறுபட்ட வகையான புடவை உற்பத்தி செய்யப்படுகிறது. இது ஜம்தானி புடவையின் எளிமைப்படுத்தப்பட்ட புடவையாகும்.
# தங்காயில் புடவை

## வரலாறு

19ஆம் நூற்றாண்டின் இறுதியில், வங்காளத்தில் உள்ள தங்காயில் மாவட்டத்தில் கைத்தறி செழித்திருந்தது. வங்காளதேசத்தில் இவ்வகை புடவைகள் பாரம்பரிய மஸ்லின் துணி நெசவாளர்களின் சந்ததியினரால் உருவாக்கப்படுகிறாது. டாக்கா மாவட்டத்தின் தம்ராய் மற்றும் சௌஹட்டா ஆகியவை வங்காளதேசத்தின் தங்காயில் புடவை நெசவாளர்களின் அசல் வசிப்பிடங்களாக இருந்தன. பின்னர் அவர்கள் தங்காயிலில் குடியேறினர். ஆரம்பத்தில் அவர்கள் வடிவமைப்புகள் ஏதுமில்லாமல் துணிகளை உருவாக்கினர்.  
ஒரு காலத்தில், நதியா மாவட்டத்தில் பருத்தி நெசவு ஒரு மிக முக்கியமான தொழிலாக இருந்தது. பதினெட்டாம் நூற்றாண்டின் பிற்பகுதியிலும் பத்தொன்பதாம் நூற்றாண்டின் முற்பகுதியிலும், சாந்திப்பூர் ஒரு பெரிய மற்றும் வளமான நெசவுத் தொழிலின் மையமாக இருந்தது. கிபி 1898இல், இந்த மாவட்டத்தில் உள்ள கிட்டத்தட்ட அனைத்து கிராமங்களிலும் ஒரு சில நெசவாளர்கள் இருந்தனர். பத்தொன்பதாம் நூற்றாண்டின் பிற்பகுதியில் இங்கிலாந்தில் இருந்து துணி அறிமுகப்படுத்தப்பட்டதால் சாந்திபூரில் நெசவுத் தொழில் பெரும் அச்சுறுத்தலை எதிர்கொண்டது. இந்தத் தொழிலில் இலாபமில்லாததால் நெசவாளர்கள் பிற தொழில்களுக்கு மாறினர். இதன் விளைவாக இந்தத் தொழிலில் நெசவாளர்களின் எண்ணிக்கை படிப்படியாகக் குறைந்தது. இருப்பினும், 1940 ஆம் ஆண்டில் வங்காளத் தொழில்துறை துறையால் நடத்தப்பட்ட ஒரு கணக்கெடுப்பின்படி, சாந்திபூரில் உள்ள மொத்தம் 27,000 பேரில் 10,000 பேர் நெசவாளர் குடும்பங்களைச் சேர்ந்தவர்கள் என்று தெரிவிக்கப்பட்டுள்ளது.  
நெசவாளரின் குடும்பத்தின் ஒவ்வொரு உறுப்பினரும் பிரித்தானிய வங்காளத்தில் உற்பத்தி செய்யப்படும் தங்காயில் புடவைகளை நெசவு செய்வதில் ஈடுபட்டனர். வெளியிலிருந்து நெசவாளர்களோ அல்லது தொழிலாளர்களோ யாரும் பணியமர்த்தப்படவில்லை. இது நெசவு நுட்பத்தை நெசவாளரின் குடும்பத்திற்கு வெளியே செல்ல அனுமதிக்காத நடைமுறையாக இருந்தது. பசக் குடும்பங்கள் தங்காயிலின் அசல் நெசவு குடும்பங்களாக இருந்தனர். இந்த நெசவாளர்கள் முக்கியமாக இந்து "பசக்" சமூகத்தைச் சேர்ந்தவர்கள். 1947இல் நாடு பிரிந்த பிறகு, இந்தப் பிராந்தியத்தைச் சேர்ந்த பெரும்பாலான பாரம்பரிய நெசவாளர்கள், பசக் நெசவாளர்களின் சமூகத்தினர் உட்பட, கிழக்கு பாக்கித்தானிலிருந்து மேற்கு வங்காளத்திற்கு குடிபெயர்ந்தனர். 1965இல் இடம்பெயர்வு தீவிரமடைந்து, 1971இல் 1971 இந்தியா-பாக்கிஸ்தான் போர் மற்றும் வங்காளதேச விடுதலைப் போரின் போது உச்சத்தை அடைந்தது. வகுப்புவாத வன்முறை குறித்த அச்சம், மூலப்பொருட்களின் விலை பல மடங்கு அதிகரிப்பு, அரசாங்கத்திடமிருந்து கடன்கள் கிடைக்காமை, பொருட்களின் போக்குவரத்தில் நெருக்கடி, வணிகப் பாதுகாப்பு இல்லாததால் இந்து நெசவாளர்கள் படிப்படியாக வங்காளதேசத்திலிர்நுது இந்தியாவுக்கு குடிபெயர்ந்தனர்.  
தற்போது, தங்காயிலில் உள்ள "பசக்" சமூகத்தின் நெசவாளர்களுடன் இணைந்து முஸ்லிம் நெசவாளர்களும் இந்த புடவையை நெசவு செய்கிறார்கள்.
# தங்காயில் புடவை

## மேற்கு வங்காளப் புடவை

பாரம்பரியமாக, நதியா சாந்திப்பூர் மற்றும் கிழக்கு வர்த்தமான் மாவட்டங்களின் கல்னா நகரம் ஆகியவை கையால் நெய்த துணிகளுக்கான பிரபலமான மையங்களாகும். எனவே பசக் நெசவாளர்கள் இந்த இடங்களிலும் சுற்றியுள்ள பகுதிகளிலும் குடியேறினர். இருப்பினும், பசக் சமூகத்தினர் தங்கள் நெசவு நுட்பத்தை பல சிரமத்துக்குடியேயும் பராமரித்தனர். பெரும்பாலான நெசவாளர்கள் கிழக்கு பாக்கித்தானிலிருந்து (இப்போதைய வங்காளதேசம்) தங்களுடன் கொண்டு வரப்பட்ட தறிகளின் உதவியுடன் இந்திய அரசு மேற்கு வங்காள அரசு வழங்கிய தறிகளின் உதவியுடன் அகதி முகாம்களிலும் கூட புடவைகளை நெசவு செய்தனர்.